পেটার হান্ড‌কে ১৯৪২ খ্রিস্টাব্দের ৬ ডিসেম্বর অস্ট্রিয়ার ক্ষুদ্র বাণিজ্যনগরী গ্রিফেন-এ নানার বাড়ীতে জন্মগ্রহণ করেন। হান্ড‌কে ও তার মা ১৯৪৪ থেকে ১৯৪৮ সাল পর্যন্ত স্লোভেনীয় অধ্যুষিত বার্লিনের পানকৌতে বসবাস করতেন। ১৮ বৎসর বয়সে তিনি জানতে পারেন যাকে এতো দিন পিতা বলে জেনেছেন তিনি আদৌ তার জন্মদাতা নন। ১৯৪৭-এ বোন মনিকা জন্মগ্রহণ করে। ভাই হানস গ্রেগর-এর জন্ম হয় ১৯৪৯-এ ।

১৯৫৪ সালে তরুণ হান্ড‌কে ক্যারিনথিয়া অঙ্গরাজ্যের তানজেনবার্গ ক্যাসেল-এ অবস্থিত ‘ক্যাথলিক মারিয়াম বয়েজ বোর্ডিং স্কুলে’ ভর্তি হন। বোংর্ডি স্কুলের নীতিকঠিন অভিজ্ঞতা তার মনঃস্তত্ব ও চরিত্রে এক ধরনের কাঠিন্য আরোপ করেছে। বোর্ডিং স্কুলে যে প্রায়শঃ তিনি হাত-পা ছড়িয়ে চিৎকার ও কান্না করতেন তা কেবল মায়ের জন্য নয়;— ফেলে আসা বাড়ির জন্যও মন খুব খারাপ করতো।

কৈশোরেই তার পরিব্যাপ্ত পড়াশোনার অভ্যাস গড়ে ওঠে। সারা পৃথিবীর বড় বড় লেখকদের বই পড়ে শেষ করেন যৌবনের প্রথম পর্বেই। ১৫ বছর বয়সে জর্জ বার্নানোসের ‘আন্ডার দ্য সান অব সাটান’ পড়ে তিনি অভিভূত হয়েছিলেন। মারিয়াম বয়েজ বোর্ডিং স্কুলে পড়ার সময় স্কুলের পত্রিকাতে, ১৯৫৮ সালে, তার প্রথম রচনা "ফ্যাকেল" (মশাল) প্রকাশিত হয়।

১৯৫৯ সালে তিনি ক্লাজেনপুর্টে চলে যান; সেখানে গিয়ে তিনি উচ্চ বিদ্যালয়ে পড়ার জন্য ভর্তি হন। ১৯৬১ সালে তিনি হাইস্কুল ডিপ্লোমা অর্জন করেন। স্কুলে তিনি মেধাবী ছাত্র হিসাবে পরিচিত ছিলেন। পরীক্ষায় তার ফলাফল সর্বদাই ভাল ছিল।

১৯৬১ সালে হান্ড‌কে ইউনিভার্সিটি অব গ্রাৎস্‌-এ ভর্তি হন আইন শাস্ত্র অধ্যয়নের উদ্দেশ্যে নিয়ে। তিনি লেখাপড়া করতেন মনোযোগ দিয়ে,পরীক্ষাগুলোতে ভাল নম্বর পেয়ে উৎরে গেছেন সর্বদা। পড়ার পাশাপাশি পড়া, খেলা দেখা আর সিনেমায় যাওয়া ছিল তার নৈমিত্তিক অভ্যাস। ১৯৬৪ সালে হান্ড‌কে তার প্রথম উপন্যাস ‘দ্য হর্ণেটস্‌’ লেখায় হাত দেন। এ বছর জুলাই-আগস্টে এক পুরোনো স্কুল বন্ধুর সঙ্গে তিনি কার্ক (Krk) দ্বীপে অবস্থান করেন এবং এ সময় উপন্যাসটির বড় অংশ লিখে ফেলতে সমর্থ হন। বছর ঘোরার আগেই তিনি উপন্যাসটি লেখা শেষ করেন। কিন্তু ১৯৬৫’র জানুয়ারিতে তিনি নতুন করে পাণ্ডুলিপি রচনা করেন এবং Luchterhand Verlag নামীয় প্রকাশনা সংস্থাকে দেন। তারা অসম্মত হলে তিনি পাণ্ডুলিপিটি Suhrkamp Verlag কে প্রদান করেন। প্রকাশনার জন্য ‘দ্য হর্ণেটস্‌’ গৃহীত হলে অল্প দিন পরেই—তৃতীয় বাৎসরিক পরীক্ষার অব্যবহিত আগে—হান্ড‌কে আইন পড়া বাদ দিয়ে পুরোপুরি লেখালিখির জগতে নিজেকে সমর্পণ করেন। তার আর আইন ডিগ্রী অর্জন করা হয় নি।

তাঁর প্রথম উপন্যাস "ডাই হর্নিজেন" (ইং: ‘দ্য হর্ণেটস্’) প্রকাশিত হয় ১৯৬৬ খ্রিস্টাব্দে। এ বছরই তিনি অভিনেত্রী লিবগার্ট শোয়ার্জ-এর সঙ্গে পরিণয় সূত্রে আবদ্ধ হন। দীর্ঘ দাম্পত্য জীবন ১৯৯৪-এ পর্যন্ত টিকে ছিল। বিবাহবিচ্ছেদের পর ১৯৯৫-এ তিনি সোফি সেমিন-এর সঙ্গে পরিণয় সূত্রে আবদ্ধ হন। হান্ড‌কে দুই কন্যা সন্তানের জনক যাদের নাম আমেনা হান্ড‌কে এবং লিওকাদি হান্ড‌কে।

১৯৬৯-এ তিনি এক বছরের জন্য বার্লিন গমন করেন। এ বছরই কন্যা আমেনার জন্ম হয়।

১৯৭০-এ বার্লিন থেকে প্যারিসে স্থানান্তর। এরপর থেকে অদ্যাবধি ফ্রান্সেই বসবাস করছেন তিনি।

অনুবাদ
জীবনালেখ্য
মানুষ পেটার হান্ড‌কে
সাাহিত্যিক জীবন